Xidlhibaanka ayaa isagu si gaar ah u tilmaamay inay Xukuumaddu masuuliyadii looga baahnaa inay wax kaga qabato colaadan in aanay ka gudan oo ay ka gaabisay, waxaanu yidhi “Dagaalkan dhexmaray labadan beelood, ee wada dega maaha markii kowaad, ee marar hore ayuu dagaalkani dhacay, oo dad badan baa ku dhintay, Xukuumadduna aad bay uga gaabisay inay ka gudato waajibaadkii ay wax kaga qaban lahayd, colaada labada beelood, dagaalkana maaha wax soke ee waxay ahayd Xukuumaddu inay raadiso halka uu salka ku hayo, iyo waxa soo cel-celinaya, haddii aan maanta laga hor tagin, oo aan waxba laga qaban intan wuu ka sii cuslaanayaa,oo aano iyo wax dhib ka sii daran baa iman karaya, ALLE kama dhigee, ee Xukuumaddu waajibkeeda ha ka guduto, oo wax ha ha ka qabato,cid walba oo gacan ku lehna waa in talaabo laga qaada, oo sharciga la hor keena, labadan Beeloodna waxaan leeyahay dhiig aad daadisaan wax faa’iido ah oo uu leeyahay ma jirto, ee akhiradiina u tudha, oo heshiiya, colaadana iska daaya”.
